ঢাকা কাস্টম হাউস সূত্রে জানা গেছে, গত শুক্রবার রাত পৌনে ১টার দিকে রিজেন্ট এয়ারলাইনসের একটি ফ্লাইটে (আরএক্স-৭৮৫) সিঙ্গাপুর থেকে ঢাকায় আসেন জাপানি নাগরিক কেনগো সিবাতা। গ্রিন চ্যানেল পার হওয়ার সময় তাঁকে সন্দেহভাজন হিসেবে আটক করা হয়। প্রাথমিক জিজ্ঞাসাবাদে ওই যাত্রী চোরাচালানের কথা অস্বীকার করেন। পরে তাঁর শরীর ও লাগেজ স্ক্যান করে ১১ কেজি ওজনের ১১টি সোনার বার পাওয়া যায়। পরে তাঁকে পুলিশে সোপর্দ করা হয়েছে।